Tr.: Skamander u. Nebentäler — Yenişehir [Ab,Ae: Ilion] — 197 od. 279-274 v.Chr. — IK 3,32
Region: Asia Minor — Troas

επιμηνιευοντος νυμφιου του διοτρεφους επιστατουντος δε διονυσιου του ιππομεδοντος δημητριος διους ειπεν επειδη βασιλευς αντιοχος βασιλεως σελευκου εν αρχηι τε παραλαβων τημ βασιλειαν και προστας ενδοξου και καλης αιρεσεως εζητησε τας μεν πολεις τας κατην σελευκιδα περιεχομενας υπο καιρων δυσχερων δια τους αποσταντας τωμ πραγματων εις ειρηνην και την αρχαιαν ευδαιμονιαν καταστησαι τους δ επιθεμενους τοις πραγμασι επεξελθων καθαπερ ην δικαιον ανακτησασθαι τημ πατρωιαν αρχην διο και χρησαμενος επιβοληι καληι και δικαια[ι] και λαβων ου μονον τους φιλους και τας δυναμεις εις το διαγωνισασθαι περι τωμ πραγματων αυτωι προθυμους αλλα και το δαιμονιον ευνουν και συνεργον τας τε πολεις εις ειρηνην και τημ βασιλειαν εις την αρχαιαν διαθεσιν κατεστησεν νυν τε παραγενομενος επι τους τοπους τους επι ταδε του ταυρου μετα πασης σπουδης και φιλοτιμιας αμα και ταις πολεσιν την ειρηνην κατεσκευασεν και τα πραγματα και τημ βασιλειαν εις μειζω και λαμπροτεραν διαθεσιν αγηγοχε μαλιστα μεν δια την ιδιαν αρετην ειτα και δια την τωμ φιλων και των δυναμεων ευνοιαν οπως ουν ο δημος επειδη και προτερον τε καθ ον καιρον παρελαβεν τημ βασιλειαν ευχας και θυσιας υπερ αυτου πασι τοις θεοις διετελει ποιουμενος και νυν ευνους ων και την αυτην αιρεσιν εχων φανερος ηι τωι βασιλει τυχηι τηι αγαθηι δεδοχθαι τηι β[ου]ληι και τωι δημωι τημ μεν ιερειαν και τους ιερονομους και τους πρυτανεις ευξασθαι τηι αθηναι τηι ιλιαδι μετα τωμ πρεσβευτων την τε παρουσιαν γεγονεναι επ αγαθωι του βασιλεως και της αδελφης αυτου βασιλισσης και τωμ φιλων και των δυναμεων και γινεσθαι τα τε αλλα αγαθα τωι βασιλει και τηι βασιλισσηι παντα και τα πραγματα και τημ βασιλειαν αυτοις διαμενειν λαμβανουσαν επιδοσιν καθαπερ αυτοι προαιρουνται ευξασθαι δε και τους αλλους ιερεις και ιερειας μετα του ιερεως του του βασιλεως αντιοχου τωι τε απολλωνι τωι αρχηγ[ωι] του γενους αυτου και τηι νικηι και τωι διι και τοις αλλοις θεοις πασι και πασαις ε[πι δε] ταις ευχαις τηι μεν αθηναι συντελεσατωσαν την νομιζομενην και πατ[ριον θυ]σιαν οι τε ιερονομοι και οι πρυτανεις μετα της ιερειας και τωμ πρεσβευτων τ[ωι δε απολ]λωνι και τοις αλλοις θεοις οι στρατηγοι μετα των αλλων ιερειων οταν δε ποιω[σι τας θυ]σιας στεφανηφορειτωσαν οι τε πολιται και οι παροικοι παντες και συνιον[τες κατα τας οικι]ας συντελειτωσαν θυσιας τοις θεοις υπερ του βασιλεως και του δημου [οπως δε τα] εις την τιμην και δοξαν ανηκοντα συγκατασκευαζων ο δημος φανερος [η πασιν επαι]νεσαι μεν αυτον επι τηι αρετηι και τηι ανδραγαθιαι ην εχων [διατ]ελει [στησαι δε αυτου ει]κονα χρυσην εφ ιππου εν τωι ιερωι της αθηνας εν τωι επιφα[νεστατωι τοπωι] επι βηματος του λευκου λιθου και επιγραψαι ο δημος ο [ιλιεων βασιλεα αντι]οχον βασιλεως σελευκου ευσεβειας ενεκεν της εις το ιερο[ν ευεργετην και σω]τηρα γεγονοτα του δημου αναγορευσαι δε και εμ [παναθηναιοις εν τωι] γυμνικωι αγωνι τον αγωνοθετην και τους σ[υνεδρους οταν η τε ιλιεων πο]λις και αι λοιπαι πολεις στεφανωσιν τωι αρ[ιστειωι στεφανωι την αθηναν την] ιλιαδα την αναγγελιαν ποιουμενος ελεσθαι δε και πρεσβευτας εκ παν[των ιλιεων ανδρας τρεις οιτινες] ασπασαμενοι αυτον παρα τ[ου δημου και συνησθεντες επι τωι υ]γιαινειν αυτον τε και τη[ν αδελφην αυτου βασιλισσαν και τα τεκνα] και τους φιλους και τας [δυναμεις ανοισουσιν αυτωι την εψηφισμενην τι]μην και απολογισαμ[ενοι την του δημου ευνοιαν ην εχων εις τε τον πα]τερα αυτου βασιλεα σ[ελευκον και τημ πασαν βασιλικην οικιαν αει δια]τετελεκεν παρακαλουσ[ιν αυτον] ν συμβαιν.